REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/412-21

13. oktobar 2021. godine

B e o g r a d

Z A P I S N I K

64. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 7. OKTOBRA 2021. GODINE

Sednica je počela u 12.00 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Olja Petrović, Luka Kebara, Uglješa Mrdić, Dubravka Kralj, Toma Fila, Violeta Ocokoljić.

Sednici Odbora prisustvovali su Dejan Kesar, zamenik člana Odbora Đorđa Todorovića, Srbislav Filipović, zamenik člana Odobra Nevene Veinović i Vesna Nedović, zamenik člana Odbora Vuka Mirčetića.

Sednici nisu prisustvovali članovi Odbora: Milenko Jovanov, Marija Jevđić, Ilija Matejić, Pastor Balint, Jovan Palalić, Đuro Perić, niti njihovi zamenici.

Sednici Odbora je naknadno pristupio Željko Tomić, član Odbora.

Sednici Odbora su prisustvovali iy Ministarstva finansija Lidija Matić, iz Sektora za fiskalni sistem i iz Ministarstva životne sredine Tatjana Kaluđerović, načelnik Odeljenja za normativne poslove i harmonizaciju propisa.

Na predlog predsednika, Odbor je jednoglasno (10 glasova za) utvrdio sledeći

**D n e v n i r e d:**

- Usvajanje zapisnika 62. i 63. sednice Odbora

1. Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada (broj 011-1636/21 od 17. septembra 2021. godine), u pojedinostima;

2. Razmatranje Predloga zakona o zaštiti od buke u životnoj sredini, koji je podnela Vlada (broj 011-1632/21 od 17. septembra 2021. godine), u pojedinostima.

Pre odlučivanja o tačkama dnevnog reda, Odbor je jednoglasno (10 glasova za, niko protiv, niko uzdržan), bez primedaba, usvojio zapisnike 62. i 63. sednice Odbora.

**Prva tačka dnevnog reda:** Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada (broj 011-1636/21 od 17. septembra 2021. godine), u pojedinostima

Odbor je, u skladu sa članom 164. Poslovnika Narodne skupštine, razmotrio je Predlog zakona o izmenama i dopunama Zakona o poreskom postupku i poreskoj administraciji, u pojedinostima i smatra da su u skladu sa Ustavom i pravnim sistemom Republike Srbije sledeći amandmani:

- na član 10. koji je podneo narodni poslanik Đorđe Komlenski;

- na član 13. koji je podnela Vlada.

Odbor je odluku doneo jednoglasno (10 glasova za).

Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda:** Razmatranje Predloga zakona o zaštiti od buke u životnoj sredini, koji je podnela Vlada (broj 011-1632/21 od 17. septembra 2021. godine), u pojedinostima

Odbor je, u skladu sa članom 164. Poslovnika Narodne skupštine, razmotrio je Predlog zakona o zaštiti od buke u životnoj sredini, u pojedinostima i smatra da su u skladu sa Ustavom i pravnim sistemom Republike Srbije sledeći amandmani:

- na član 34. koji je podneo narodni poslanik Đorđe Komlenski;

- na član 39. koji je podneo Odbor za zaštitu životne sredine;

- na član 40. koji je podneo narodni poslanik Zoran Tomić;

- na član 41. koji je podneo Odbor za zaštitu životne sredine.

Odbor je odluku doneo jednoglasno (10 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 12,10 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević